Babelscape/SREDFM huggingface dataset:
कुमाऊँनी होली

उत्तराखण्ड राज्य के कुमाऊँ क्षेत्र में होली का त्यौहार एक अलग तरह से मनाया जाता है, जिसे कुमाऊँनी होली कहते हैं। कुमाऊँनी होली का अपना ऐतिहासिक और सांस्कृतिक महत्त्व है। यह कुमाऊँनी लोगों के लिए सबसे महत्वपूर्ण त्यौहारों में से एक है, क्योंकि यह केवल बुराई पर अच्छाई की जीत का ही नहीं, बल्कि पहाड़ी सर्दियों के अंत का और नए बुआई के मौसम की शुरुआत का भी प्रतीक है, जो इस उत्तर भारतीय कृषि समुदाय के लिए बहुत महत्व रखता है। 

होली का त्यौहार कुमाऊँ में बसंत पंचमी के दिन शुरू हो जाता है। कुमाऊँनी होली के तीन प्रारूप हैं; बैठकी होली, खड़ी होली और महिला होली। इस होली में सिर्फ अबीर-गुलाल का टीका ही नहीं होता, वरन बैठकी होली और खड़ी होली गायन की शास्त्रीय परंपरा भी शामिल होती है। बसंत पंचमी के दिन से ही होल्यार प्रत्येक शाम घर-घर जाकर होली गाते हैं, और यह उत्सव लगभग २ महीनों तक चलता है।

शशि भूषण मैठाणी पारस - 
एक समय ऐसा था जब पूरे पहाड़ में होली की एक समान परंपरा थी । होली महीनेभर का जश्न होता था पहाड़ वासियों के लिए । होली बड़े ही प्यार, आदर, सम्मान व बड़ों से आशीर्वाद प्राप्त करने का पर्व था । एक ऋतु के आगमन दूसरी ऋतु के विदाई का पर्व भी होली को माना जाता है । समय बदलता गया, पहाड़ों से पलायन होता चला गया, गांव के गांव वीरान होते चले गए । और नब्बे के दशक तक आते-आते उत्तराखंड के एक हिस्से गढ़वाल मण्डल से करीब करीब होली का पर्व अपनी मूल परम्परा से पिछड़ते चला गया । इक्कसवीं सदी आते-आते गढ़वाल की होली किस्से कहानियों व मंचों में सिमटने लगी । जबकि हमारे दूसरे मण्डल कुमायूं के रहवासियों ने बदलते जमाने के साथ कदमताल करने के साथ-साथ अपने पहाड़ की अनूठी होली के कलेवर को पुराने अंदाज में जीवित रखा है । और आज भी कुमायूँ मण्डल के घर-घर में होली पर्व को बेहद ही पारंपरिक ढंग से मनाया जाता है । जिस कारण देश और दुनियाँ में मथुरा व ब्रज की होली के बराबर ही कुमाऊनी होली की भी चर्चा खूब होती है । 
लेकिन अच्छी बात यह भी है कि अब 2021 आते-आते एक बार फिर से गढ़वाल के कई क्षेत्रों में भी होली अपने पारंपरिक स्वरूप में मनाई जाने लगी है । खड़ी होली बैठकी होली यहा गढ़वाल की खूब चर्चित हुआ करती थी । उम्मीद है कि एक बार फिर से पूरे पहाड़ में होली अपने अनूठे अंदाज व पहचान के साथ मनाई जाएगी । वैसे उत्तराखंड राज्य बनने के बाद पहाड़ के लोग एक बार फिर बड़ी तेजी से वापस अपनी परम्पराओं को अपनाने लगे हैं । यह सुखद एहसास भी है । 
◆ शशि भूषण मैठाणी पारस, संस्कृति प्रेमी । (Shashi Bhushan Maithani Paras 7060214681 )
उल्हास काशलकर

पंडित उल्हास काशलकर (Pandit Ulhas N Kashalkar) (जन्म 14 जनवरी 1955) एक हिंदुस्तानी शास्त्रीय गायक है। उन्होंने ग्वालियर, जयपुर और आगरा घरानों में पहले से प्रशिक्षण प्राप्त किया है और वह इन तीनों स्कूलों के प्रतिनिधि के रूप में माने जाते है।

भारत सरकार ने उन्हें 2010 में देश के चौथे उच्चतम नागरिक पुरस्कार पद्म श्री से सम्मानित किया था।
पुकाडील जॉन

पुकाडील जॉन (Pucadyil Ittoop John) एक प्रमुख भारतीय प्लाजा भौतिक विज्ञानी है। वह प्लाज्मा रिसर्च इंस्टीट्यूट में प्लाजामा साइंस एंड टेक्नोलॉजी में मेघनाद साहा चेयर पर हैं। 

अपना पीएचडी अलीगढ़ मुस्लिम विश्वविद्यालय में पूरा करने के बाद, जॉन भौतिक अनुसंधान प्रयोगशाला में शामिल हुए, जहाँ उन्होंने 1972 में एक प्रयोगात्मक प्लाज्मा भौतिकी कार्यक्रम की स्थापना की। वह 1982 तक भौतिक अनुसंधान प्रयोगशाला में प्लाजमा भौतिक विज्ञानी ग्रुप के अध्यक्ष थे।

2010 में, प्रोफेसर जॉन को भारत सरकार से प्रतिष्ठित पद्म श्री पुरस्कार मिला। जॉन कविता भी लिखते हैं।
समालखा

समालखा (Samalkha) भारत के हरियाणा राज्य के पानीपत ज़िले में स्थित एक नगर है। समालखा विधानसभा पानीपत जिले के अंतर्गत आती है। समालखा दिल्ली से चंड़ीगढ़ की तरफ जाते हुए करीब 70 किलोमीटर के करीब है। समालखा कस्बा उद्योग के लिए जाना जाता है। यह लोहे की चारा काटने की मशीनों (गंडासा) के लिए प्रसिद्ध है। विश्व की प्रसिद्ध नेस्ले कंपनी( Nestle Plant) का प्लांट भी यहां मौजूद है। 2014 और 2019 में कांग्रेस पार्टी से धर्मसिंह छौकर विधायक बने हैं।
श्यामलाल चतुर्वेदी

श्यामलाल चतुर्वेदी (जन्म १९२६) छत्तीसगढ़ी के साहित्यकार और कवि, पत्रकार हैं। इन्हें वर्ष २०१८ में साहित्य के क्षेत्र में पद्मश्री पुरस्कार से सम्मानित किया गया।

श्यामलाल चतुर्वेदी का जन्म छत्तीसगढ़ के बिलासपुर जिले के कोटमी गाँव में हुआ था। वे रायपुर-बिलासपुर करीब 114 किलोमीटर साइकिल से आना-जना करते थे। ये उनकी सादगी थी। वे जनसत्ता और नवभारत टाइम्स के प्रतिनिधि रहे। 1940-41 से लेखन आरंभ किया। शुरूआत हिन्दी में की लेकिन ‘विप्र’ जी की प्रेरणा से छत्तीसगढ़ी में लेखन शुरू किया। चतुर्वेदी शिक्षक भी थे।

उनका कहानी संग्रह ‘भोलवा भोलाराम’ भी प्रकाशित हुआ। वे छत्तीसगढ़ी के गीतकार भी हैं। उनकी रचनाओं में ‘बेटी के बिदा’ प्रसिद्ध रचना है। उन्हें ‘बेटी के बिदा’ के कवि के रुप में लोग पहचानते हैं। बचपन में मां के कारण उनका रुझान लेखन में हुआ। उनकी मां ने उन्हें सुन्दरलाल शर्मा की ‘दानलीला’ रटा दी थी।
ब्लेड रनर 2049

ब्लेड रनर 2049 () 2017 की एक अमेरिकी साइंस फिक्शन एक्शन फ़िल्म है। डेनिस विलनेयूवे द्वारा निर्देशित और हैम्पटन फैंशर और माइकल ग्रीन द्वारा लिखित यह फ़िल्म 1982 में आई "ब्लेड रनर" का संस्करण है। फ़िल्म के मुख्य कालाकार रयान गोसलिंग और हैरिसन फोर्ड, के साथ एना डे अर्मस, सिल्विया होके, रॉबिन राइट, मेकेन्ज़ी डेविस, कार्ला जुरी, लेनी जेम्स, डेव बटिस्टा, और जैरेड लेटो सहायक भूमिका में हैं। पहली फिल्म के तीस साल बाद के समय पर केंद्रित है, गोसलिंग ने इसमें एक ब्लेड रनर का किरदार निभाया है, जो मानवों और प्रतिकृतियों के बीच युद्ध को उकसाने वाले रहस्य को उजागर करने के प्रयास में पूर्व ब्लेड रनर, रिक डेकार्ड (हैरिसन फोर्ड) से मिलता है।

फ़िल्म को संयुक्त राज्य अमेरिका में 6 दिसम्बर, 2017 को प्रदर्शित किया गया। फिल्म की आलोचकों द्वारा इसके प्रदर्शन, दिशा, छायांकन, संगीत का स्कोर, उत्पादन डिजाइन और मूल फिल्म के प्रति सच्चाई के लिए प्रशंसा की गई, साथ ही कुछ लोगों ने इसे सभी समय के बेहतरीन फिल्मों में से एक के रूप में बताया। 90वें अकादमी पुरस्कार में पाँच नामाकंन में से इसे सर्वश्रेष्ठ दृश्यात्मक प्रभाव और छायांकन के लिये पुरस्कार प्रदान किया गया। 71वें ब्रिटिश अकादमी फ़िल्म पुरस्कार में इसे 8 नामांकन प्राप्त हुए।
अवेंजर्स

अवेंजर्स मार्वल कॉमिक्स द्वारा प्रकाशित अमेरिकी कॉमिक पुस्तकों में प्रदर्शित एक काल्पनिक सुपरहीरो टीम है। यह टीम पहली बार अवेंजर्स #१ (कवर-दिनांक सितम्बर १९६३) में दिखाई दी, जो लेखक-संपादक स्टैन ली और कलाकार/सहयोगी जैक किर्बी द्वारा बनाई गई थी। अवेंजर्स ली और किर्बी की पिछली सुपर हीरो टीम, ऑल-विनर्स स्क्वाड का नवीकरण है, जो मार्वल कॉमिक्स की पूर्ववर्ती कॉमिक किताब, टाइमली कॉमिक्स में प्रकाशित हुईं थी।

"अर्थ्स माइटिएस्ट सुपरहीरोज़" (पृथ्वी के सबसे महान नायक) लेबल वाली इस टीम के संस्थापक सदस्य ऐंट-मैन, हल्क, आयरन मैन, थॉर, और वास्प थे। ऐंट-मैन इश्यू #२ द्वारा जायंट मैन बन गया था। इश्यू #४ में बर्फ में फंसे कैप्टन अमेरिका की खोज की गई, और फिर पुनर्जीवित होने के बाद वह इस समूह में शामिल हो गया। "अवेंजर्स अस्सेम्ब्ल!" के युद्धघोष के लिए प्रसिद्ध इस टीम में मनुष्य, म्यूटेंट, अमानुष, एंड्राइड, एलियंस, अलौकिक प्राणी, और यहां तक ​​कि पूर्व खलनायक भी शामिल किये जा चुके हैं।

यह टीम कॉमिक पुस्तकों के बाहर भी कई तरह की माध्यमों में प्रकाशित हुई है, जिसमें कई एनिमेटेड टेलीविज़न श्रृंखलाएं और वीडियो फिल्में शामिल हैं। जोस विडन द्वारा निर्देशित २०१२ की लाइव एक्शन फीचर फिल्म द अवेंजर्स ने बॉक्स ऑफिस पर कई रिकॉर्ड सेट करे थे, जिसमें से एक २०७.४ मिलियन डॉलर की सप्ताहांत कमाई के साथ उत्तरी अमेरिका में सबसे बड़ी शुरुआत था। अवेंजर्स पर आधारित दूसरी फिल्म, अवेंजर्स: एज ऑफ़ अल्ट्रॉन १ मई २०१५ को जारी की गई, और इसके बाद ४ मई २०१८ को अवेंजर्स: इन्फिनिटी वॉर और ३ मई २०१९ में इसी कड़ी की एक अज्ञात फिल्म रिलीज किया जाना निर्धारित है।
मुक्त अनुसन्धान

मुक्त अनुसन्धान (Open research) का ध्येय अनुसन्धान को और अधिक पारदर्शी बनाना, और अधिक सहकारी (कोलैबोरेटिव) बनाना, तथा और अधिक दक्ष बनाना है। इसका मुख्य मुद्दा वैज्ञानिक सूचना तक मुक्त पहुँच प्रदान करना है, विशेष रूप से बड़े-बड़े विद्वतापूर्ण जर्नलों तथा उनसे सम्बन्धित आंकड़ों तक जिनको परम्परागत विज्ञान छिपाने की कोशिश करता है। 

मुक्त अनुसन्धान उसी भावना से किया जाता है जिस भावना से निःशुल्क तथा मुक्तस्रोत सोफ्टवेयर (FOSS)।
सैम रॉकवेल

सैम रॉकवेल (जन्म 5 नवंबर 1968) एक अमेरिकी अभिनेता है। वह "लॉन डॉग्स" (1997), "कन्फेशन्स ऑफ ए डेंजरस माइंड" (2002), "मैचस्टीक मेन" (2003), "द हिचहाइकर गाइड टू दी गैलेक्सी" (2005), "मून" (200 9), "जी-फोर्स" (2009), और "सेवन साइकोपाथ्स" (2012) में अपनी उमदा भूमिकाओं के लिए जाने जाते है। 

डेली सिटी, कैलिफ़ोर्निया में जन्में रॉकवेल का पालन सैन फ़्रांसिस्को में उनके पिता पीट रॉकवेल ने किया। उन्होंने अपनी उच्च विद्यालय की शिक्षा के लिए सैन फ्रांसिस्को स्कूल ऑफ आर्ट्स में दाखिला लिया, लेकिन स्नातक होने से पहले ही स्कूल छोड़ दिया। उनके माता-पिता ने उन्हें एक मुक्त विद्यालय में दाखिला कराया जहाँ उनका रूझान अभिनय के क्षेत्र में हुआ और अपना स्नातक होने के बाद वो इस क्षेत्र में आगे बढ़ने के लिये न्यूयॉर्क में आकर रहने लगे।

अपराध नाटक फ़िल्म "थ्री बिलबोर्ड्स आउटसाइड एबिंग, मिसौरी" (2017) में एक परेशान पुलिस डिप्टी के रूप में उनकी भूमिका के लिए, रॉकवेल को सर्वश्रेष्ठ सहायक अभिनेता के लिए अकादमी पुरस्कार, बाफ्टा अवार्ड, और गोल्डन ग्लोब पुरस्कार, मोशन पिक्चर और दो स्क्रीन एक्टर्स गिल्ड अवार्ड्स प्राप्त हुए। इसे उनकी अब तक की सर्वश्रेष्ठ भूमिका भी कही जा सकती है।
अंतरजाल खनन

अंतरजाल खनन आँकड़ा खनन तकनीकों का प्रयोग है ताकि विश्व व्यापी जाल (World Wide Web) के आकारों को खोजा जा सके। जैसाकि नाम से प्रतीत हो रहा है, यह अंतरजाल से प्राप्त जानकारी है। 

अंतरजाल खनन की प्रमुख विशेषताओं में स्वत: रोक (ऑटो पॉज) स्वत: जमा होना (ऑटो सेव) होना तथा इससे आँकड़ों के खोने की संभावना का कम होना है।
बशर अल-असद

thumb|right|बशर अल-असद
बशर अल-असद सीरिया के राष्ट्रपति है और वे बाथ सोशलिस्ट पार्टी के क्षेत्रीय सचिव भी है। उनके पिता अल असद हाफेज़ ने 29 साल तक सीरया पर शासन किया था। अल - असद 2000 में निर्वाचित किए गये थे (२००७ में पुन: निर्वाचित)।
सुदीप राय बर्मन

सुदीप रॉय बर्मन या सुदीप राय बर्मन, त्रिपुरा के एक राजनीतिज्ञ हैं। वे 2017 से भारतीय जनता पार्टी के सदस्य हैं। वह अगरतला निर्वाचन क्षेत्र के मौजूदा विधायक हैं, जिस कुर्सी को उन्होंने १९९८ के बाद से चार चुनावों में लगातार जीत हासिल कर बनाये रखा है।

वह पूर्व में भारतीय राष्ट्रीय कांग्रेस और अखिल भारतीय तृणमूल कांग्रेस के सदस्य थे। वह त्रिपुरा विधानसभा के त्रिपुरा प्रदेश कांग्रेस कमेटी और त्रिपुरा प्रदेश युवा कांग्रेस समिति के पूर्व अध्यक्ष थे और त्रिपुरा विधान सभा में विपक्ष के नेता थे।

वह त्रिपुरा के पूर्व मुख्यमंत्री समीर रंजन बर्मन के पुत्र हैं।
हॉकआई

अंगूठाकार|२०११ फ़ीनिक्स कॉमिककॉन में हॉकआई के परिवेश में एक कलाकार
हॉकआई (मूल नाम: क्लिंटन फ्रांसिस बार्टन) () मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। लेखक स्टेन ली और कलाकार डॉन हेक द्वारा बनाया गया यह चरित्र पहली बार टेल्स ऑफ़ सस्पेंस #५७ (१९६४) में एक खलनायक के रूप में दिखाई दिया, और बाद में द अवेंजर्स #१६ (मई १९६५) में सुपरहीरो टीम अवेंजर्स में शामिल हो गया। तब से वह इस टीम का एक प्रमुख सदस्य रहा है। हॉकआई को आईजीएन की शीर्ष १०० कॉमिक बुक नायकों की सूची में ४४वां स्थान दिया गया था।

अभिनेता जेरेमी रेनर मार्वल सिनेमेटिक यूनिवर्स की फिल्मों में हॉकआई (क्लिंट बार्टन) की भूमिका निभा रहे हैं। फिल्म थॉर (२०११) में कैमियो उपस्थिति में नजर आने के बाद, रेनर द अवेंजर्स (२०१२), अवेंजर्स: एज ऑफ़ अल्ट्रॉन (२०१५), और कैप्टन अमेरिका: सिविल वॉर (२०१६) में हॉकआई का अभिनय कर चुके हैं, और वह ही एमसीयू की आगामी अवेंजर्स: इन्फिनिटी वॉर और उसके सीक्वल में भी हॉकआई की भूमिका का निर्वहन करेंगे।
द इन्क्रेडिबल हल्क

द इन्क्रेडिबल हल्क मार्वल स्टूडियो द्वारा निर्मित और यूनिवर्सल पिक्चर्स द्वारा वितरित, २००८ की एक अमेरिकी सुपरहीरो फिल्म है, जो मार्वल कॉमिक्स के इसी नाम के एक चरित्र पर आधारित है। यह मार्वल सिनेमेटिक यूनिवर्स की दूसरी फिल्म है। फिल्म का निर्देशन लुइस लेटरियर द्वारा किया गया था, और इसकी पटकथा ज़ैक पेन द्वारा लिखी गयी थी। एडवर्ड नॉर्टन फिल्म में ब्रूस बैनर की भूमिका में हैं, और लिव टायलर, टिम रोथ, टिम ब्लेक नेल्सन, ट्यू बुरेल और विलियम हर्ट ने अन्य प्रमुख भूमिकाएं निभाई हैं। द इनक्रेडिबल हल्क में, डॉक्टर ब्रूस बैनर, गामा विकिरण के माध्यम से सुपरसोल्जर प्रोग्राम के तहत कैप्टन अमेरिका जैसे दूसरे सुपरसोल्जर बनाने की एक सैन्य योजना में एक हादसे के बाद हल्क बन जाता है। वहां से बच निकलने पर, जनरल थडियस रॉस द्वारा पकड़े जाने से पहले, बैनर खुद का इलाज करने का प्रयास करता है, लेकिन उसके डर का एहसास तब होता है जब एक अन्य सैनिक एमिल ब्लॉन्स्की, उसके ही समान एक अधिक बलशाली जीव में परिवर्तित जाता है।

२००३ की फिल्म हल्क की मिश्रित सफलता के बाद, मार्वल स्टूडियो ने यूनिवर्सल से चरित्र के अधिकारों को वापस ले लिया। लेटरियर, जिन्होंने आयरन मैन को निर्देशित करने में रुचि व्यक्त की थी, को निर्देशक चुना गया और फिर ज़ैक पेन ने २००३ की फिल्म के सीक्वल के तर्ज पर इसे लिखना शुरू किया, जो कॉमिक्स और उसी नाम की १९७८ की टेलीविजन श्रृंखला से काफी मिलता-जुलता था। अप्रैल २००७ में, नॉर्टन को बैनर की भूमिका निभाने के लिए, और २००३ की फिल्म से इसको अलग कर पेन की पटकथा को फिर से लिखने के लिए चुना गया। फिल्म की अधिकतर शूटिंग टोरंटो, ओंटारियो में जुलाई से नवंबर २००७ तक हुई थी। उसके बाद फिल्म को पूरा करने के लिए मोशन कैप्चर और कंप्यूटर जनित इमेजरी के संयोजन का उपयोग करके ७०० से अधिक दृश्य प्रभाव पोस्ट-प्रोडक्शन में बनाए गए थे।

द इन्क्रेडिबल हल्क का प्रीमियर ८ जून २००८ को यूनिवर्सल सिटी, कैलिफोर्निया के गिब्सन एम्फ़िथिएटर में हुआ, और १३ जून २००८ को इसे संयुक्त राज्य में रिलीज़ किया गया। इसे समीक्षकों द्वारा अनुकूल समीक्षा प्राप्त हुई, जिन्होंने इसके सुधरे हुए दृश्यों की, एक्शन अनुक्रमों की, और शीर्षक चरित्र के चित्रण की प्रशंसा की, और इसने दुनिया भर में $२६३ मिलियन से अधिक की कमाई करी। नॉर्टन को इसके बाद द अवेंजर्स, और बाकी सभी एमसीयू फिल्मों में बैनर की भूमिका निभानी थी, लेकिन उन्होंने इससे मना कर दिया। अभिनेता मार्क रफ़्लो ने इसके बाद की सभी फिल्मों में हल्क का किरदार निभाया है।
कुमाऊँ राज्य

कुमाऊँ राज्य, जिसे कूर्मांचल भी कहा जाता था, चन्द राजवंश द्वारा शासित एक पर्वतीय राज्य था, जिसका विस्तार वर्तमान भारत के उत्तराखण्ड राज्य के कुमाऊँ क्षेत्र में था। राज्य की स्थापना ७०० में सोम चन्द ने की थी। प्रारम्भ में यह केवल वर्तमान चम्पावत जनपद तक ही सीमित था। उसके बाद सोम चन्द ने सुई पर आक्रमण कर उसे अपने राज्य में मिला लिया।

सर्वप्रथम राजा त्रिलोक चन्द ने छखाता पर आक्रमण कर पश्चिम की ओर राज्य का विस्तार किया। उसके बाद गरुड़ ज्ञान चन्द ने तराई-भाभर, उद्यान चन्द ने चौगरखा, रत्न चन्द ने सोर और कीर्ति चन्द ने बारहमण्डल, पाली तथा फल्दाकोट क्षेत्रों को राज्य में मिला लिया। १५६३ में बालो कल्याण चन्द ने राजधानी चम्पावत से आलमनगर स्थानांतरित कर नगर का नाम अल्मोड़ा रखा, और गंगोली तथा दानपुर पर अधिकार स्थापित किया। उनके बाद उनके पुत्र रुद्र चन्द ने अस्कोट और सिरा को पराजित कर राज्य को उसके चरम पर पहुंचा दिया।

सत्रहवीं शताब्दी में कुमाऊँ में चन्द शासन का स्वर्ण काल चला, परन्तु अट्ठारवीं शताब्दी आते आते उनकी शक्ति क्षीण होने लगी। १७४४ में रोहिल्लों के तथा १७७९ में गढ़वाल के हाथों पराजित होने के बाद चन्द राजाओं की शक्ति पूरी तरह बिखर गई थी। फलतः गोरखों ने अवसर का लाभ उठाकर हवालबाग के पास एक साधारण मुठभेड़ के बाद सन्‌ १७९० ई. में अल्मोड़ा पर अपना अधिकार कर लिया।
आवा मलिक

आवा मलिक (जन्म 11 अक्टूबर 1982) एक कतरी क्रिकेटर हैं। उन्हें दक्षिण अफ्रीका में 2017 आईसीसी विश्व क्रिकेट लीग डिवीजन फाइव टूर्नामेंट के लिए कतर की टीम में नामित किया गया था। वह 3 सितंबर 2017 को केमैन द्वीप के खिलाफ कतर के उद्घाटन में खेले।

उन्होंने अपने ट्वेंटी 20 अंतर्राष्ट्रीय (T20I) को कतर के लिए सऊदी अरब के खिलाफ 21 जनवरी 2019 को एसीसी पश्चिमी क्षेत्र टी 20 टूर्नामेंट 2019 में शुरू किया। सितंबर 2019 में, उन्हें 2019 मलेशिया क्रिकेट विश्व कप चैलेंज लीग ए टूर्नामेंट के लिए कतर की टीम में नामित किया गया था। उन्होंने 17 सितंबर 2019 को क्रिकेट विश्व कप चैलेंज लीग ए टूर्नामेंट में सिंगापुर के खिलाफ कतर के लिए अपनी लिस्ट ए की शुरुआत की।
भरतवाक्य

नाटकों के अन्त में भरत मुनि के सम्मान में गेय आशीर्वाद पद्य भरतवाक्य कहलाता है। ("भरतानां वाक्यमिति भरतवाक्यम् । ") संस्कृत के नाटकों में यह प्रचलित है। नाटक के अन्त में नाटककार, नाट्यशास्त्र के प्रणेता भरत की स्मृति के रूप में आशीर्वादात्मक श्लोक वर्णित करता है। यह कभी कभी नाटकीय पात्रों की ओर से जनता के कल्याण के लिए आशीर्वाद के रूप में भी प्रयुक्त होता है। राघवभट्ट इसे 'नटवाक्य' की संज्ञा देते हैं।

भारतेन्दु हरिश्चन्द्र ने अपने 'सत्य हरिश्चन्द्र' नाटक के अन्त में यह भरतवाक्य दिया है-
:" खलगनन सों सज्जन दुखी मत होइ, हरि पद रति रहै। 
:" उपधर्म छूटै सत्व निज भारत गहै, कर-दुःख बहै॥
:" बुध तजहिं मत्सर नारि-नर सम होंहिं, सब जग सुख लहै। 
:" तजि ग्राम कविता सुकवि जन की अमृत बानी सब कहैं॥
स्वर्ण लता

स्वर्ण लता (उर्दू:سوَرن لتا) एक पाकिस्तानी अभिनेत्री थीं। इन्होंने अपनी फिल्मी यात्रा ब्रिटिश भारत से आरंभ की बाद में पाकिस्तान चली गयीं। स्वर्ण लता ने अपने भावुक, दुःखात्मक भूमिकाओं एवं प्रवाहपूर्ण संवाद अदायगी के माध्यम से अपने अभिनय कौशल को साबित किया। इन्होंने बॉलीवुड और पाकिस्तानी सिनेमा में काम किया।
पति पत्नी और वो

पति पत्नी और वो नाम से दो फ़िल्मो के लेख मौजूद हैं:

* "पति पत्नी और वो" - 1978 में जारी हुई फ़िल्म 
* "पति पत्नी और वो" - 2019 में जारी हुई फ़िल्म
नाथूराम प्रेमी

नाथूराम प्रेमी (१८८१ -- १९६०) एक लेखक, प्रकाशक, कवि, सम्पादक, भाषाविद एवं विद्वान, चिन्तक, समाजसुधारक थे। वे जैन धर्म एवं हिन्दी साहित्य के विद्वान थे। यद्यपि वे दिगम्बर जैन थे, किन्तु उन्होने दिगम्बर एवं श्वेताम्बर दोनों ही सम्प्रदायों के अनेकों ग्रन्थों का अनुवाद एवं प्रकाशन किया। उन्होने 'हिन्दी ग्रन्थ रत्नाकर' नामक एक पुस्तकों की दुकान खोली जो अब हिन्दी ग्रन्थ कार्यालय नाम का पुस्तक प्रकाशन गृह है।

श्रेणी:हिन्दी प्रकाशक
श्रेणी:1881 में जन्मे लोग
श्रेणी:१९६० में निधन
श्रेणी:जैन धर्म के विद्वान
श्रेणी:हिन्दी भाषा के लेखक
श्रेणी:हिन्दी कवि
मोहम्मद रिज़लान

मोहम्मद रिज़लान (जन्म 27 जुलाई 1985) एक कतरी क्रिकेटर हैं। उन्हें दक्षिण अफ्रीका में 2017 आईसीसी विश्व क्रिकेट लीग डिवीजन फाइव टूर्नामेंट के लिए कतर की टीम में नामित किया गया था। वह 3 सितंबर 2017 को केमैन द्वीप के खिलाफ कतर के उद्घाटन में खेले।

उन्होंने अपने ट्वेंटी 20 अंतर्राष्ट्रीय (टी20ई) को कतर के लिए सऊदी अरब के खिलाफ 21 जनवरी 2019 को एसीसी पश्चिमी क्षेत्र टी 20 टूर्नामेंट 2019 में शुरू किया। श्रृंखला की तीसरी और अंतिम स्थिरता में, रिजलान को मैच जीतने के लिए छक्का लगाने के बाद मैन ऑफ द मैच चुना गया, जिसमें कतर ने श्रृंखला 2-1 से जीती।

सितंबर 2019 में, उन्हें 2019 मलेशिया क्रिकेट विश्व कप चैलेंज लीग ए टूर्नामेंट के लिए कतर की टीम के उप-कप्तान के रूप में नामित किया गया था। उन्होंने 17 सितंबर 2019 को क्रिकेट विश्व कप चैलेंज लीग ए टूर्नामेंट में सिंगापुर के खिलाफ कतर के लिए अपनी लिस्ट ए की शुरुआत की। उन्होंने टूर्नामेंट को कतर के लिए प्रमुख रन-स्कोरर के रूप में समाप्त किया, जिसमें पांच मैचों में 209 रन थे।
खिजर हयात

खिजर हयात दुर्रानी (जन्म 1 अप्रैल 1989) एक मलेशियाई क्रिकेटर हैं। वह 2014 आईसीसी विश्व क्रिकेट लीग डिवीजन तीन टूर्नामेंट के दौरान मलेशियाई टीम के सदस्य थे।

फरवरी 2020 में, हांगकांग के 2020 इंटरपोर्ट टी20ई सीरीज़ के लिए उन्हें मलेशिया के ट्वेंटी 20 अंतर्राष्ट्रीय (टी20ई) टीम में रखा गया था। उन्होंने 20 फरवरी 2020 को हॉन्ग कॉन्ग के खिलाफ मलेशिया के लिए टी20ई की शुरुआत की। मैच में, उन्होंने अपनी पहली डिलीवरी के साथ एक विकेट लिया और मलेशिया के लिए एक टी20ई मैच में पांच विकेट लेने वाले पहले गेंदबाज बने।
ज्वाला प्रसाद मिश्र

पण्डित ज्वाला प्रसाद मिश्र (१८६२ -- १९१६) नाटककार, कवि, व्याख्याता, अनुवादक, संशोधक, धर्मोपदेशक तथा इतिहासकार थे। उन्होने श्री वेंकटेश्वर स्टीम प्रेस के माध्यम से सैकड़ों पुस्तकों का प्रकाशन किया। 

विभिन्न भाषाओं के ज्ञाता पं. ज्वाला प्रसाद मिश्र ने न केवल अनेक संस्कृत ग्रंथों की भाषा टीका करके उन्हें सरल और बोधगम्य बनाया अपितु अनेक मौलिक ग्रंथों की रचना कर हिंदी साहित्य में अतुलनीय योगदान दिया। तुलसीकृत रामायण के अतिरिक्त वाल्मीकि रामायण, शिव पुराण, विष्णु पुराण, शुक्ल यजुर्वेद, श्रीमद्भागवत, निर्णय सिंधु, लघु कौमुदी, भाषा कौमुदी, मनुस्मृति, बिहारी सतसई समेत शताधिक ग्रंथों की भाषा टीकाएं लिखकर हिंदी का प्रचार-प्रसार किया। उन्होंने सीता वनवास नाटक भी लिखा, जिसमें भवभूति के उत्तर रामचरित की कुछ झलक देखने को मिलती है। 81 पृष्ठों तथा पांच अंकों में संपूर्ण यह नाटक खेमराज श्री कृष्णदास ने अपने वैंकटेश्वर यंत्रालय मुंबई ने प्रकाशित किया था। इसके अतिरिक्त उन्होंने महाकवि कालिदास के प्रसिद्ध नाटक अभिज्ञान शाकुंतलम' और भट्ट नारायण के संस्कृत नाटक वेणीसंहार का अनुवाद किया। अनुदित कृतियों में उन्होंने दोहा, कवित्त, सोरठा, कुंडलिया आदि छंदों, राग-रागनियों और लावनियों का प्रयोग किया। 

पं. ज्वाला प्रसाद मिश्र का जन्म उत्तर प्रदेश के मुरादाबाद में आषाढ़ कृष्ण द्वितीया संवत 1919 (सन 1862) को हुआ था। पिता का नाम पंडित सुखानंद मिश्र था। 

ज्वाला प्रसाद मिश्र सनातन धर्म के प्रबल समर्थक थे। लगभग बीस वर्ष की आयु से ही आर्य समाज के मत का खण्डन और सनातन धर्म के मंडन विषय पर लेख लिखा करते थे। उन्हें विशेष ख्याति उस समय मिली जब उन्होंने महर्षि दयानन्द सरस्वती रचित ग्रंथ सत्यार्थ प्रकाश का खंडन करते हुए 'दयानन्द तिमिर भास्कर' की रचना की। लगभग 425 पृष्ठ का यह ग्रंथ सन् 1890 में लिखा गया था। उन दिनों आर्यसमाज और सनातन धर्म के बीच वैचारिक संघर्ष के दिन चल रहे थे। उन्होंने अपने यजुर्वेद भाष्य में महर्षि दयानंद के भाष्य का भी खंडन किया था।

ज्वाला प्रसाद मिश्र ने यहाँ सनातन धर्म सभा की भी स्थापना की थी। धर्मोपदेश के लिए पूरे देश में जाते थे। सन् 1901 में उन्हें टिहरी नरेश ने बुलाकर सम्मानित किया था। भारत धर्म महामंडल ने उन्हें विद्यावारिधि और महोपदेशक उपाधियों से सम्मानित किया था। विभिन्न रियासतों के राजाओं द्वारा उन्हें स्वर्ण पदक से भी सम्मानित किया गया था।

सन् 1882 में यहा बल्लभ मुहल्ले में स्थापित संस्कृत पाठशाला में वह भाषा और व्याकरण के अध्यापक थे। इस पाठशाला के बन्द होने के बाद सन् 1888 में उन्होंने किसरौल मुहल्ले में स्थित कामेश्वर मंदिर में कामेश्वर पाठशाला स्थापित की और अंत तक उसके प्रधानाध्यापक बने रहे। 

सन् 1916 में उनका देहावसान हो गया।
स्ट्रोबोग्रामेटिक संख्या

thumb|डिजिटल कैल्क्युलेटर में 2 और 5 एक-दूसरे से उलटे दिखाई देते हैं, और 0, 1, और 8 उलटे और सीधे - दोनों ही तरह से एक जैसे दिखते हैं।
स्ट्रोबोग्रामेटिक संख्या एक ऐसी संख्या को कहा जाता है जिसके अंक घूर्णी रूप से सममित (rotationally symmetric) हों, ताकि 180 डिग्री घुमाए जाने पर ये समान दिखाई दे। दूसरे शब्दों में, यह संख्या ऊपर से उलट करके देखने पर भी वैसी ही लगती है जैसी सीधे तौर पर दिखती है (जैसे, 69, 96, 1001)। स्ट्रोबोग्राममेटिक प्राइम एक स्ट्रोबोग्राममेटिक संख्या होती है, जो कि एक अभाज्य संख्या (prime number) भी है। अर्थात, एक संख्या जो केवल एक और स्वयं के द्वारा विभाज्य है (जैसे, 11)। यह एक प्रकार का अम्बिग्राम है, जिसका तात्पर्य उन शब्दों और संख्याओं से होता है, जो अलग-अलग दृष्टिकोण से एक ही जैसे दिखाई पड़ते हैं, जैसे चित्रकाव्य (पैलिंड्रोम्स)।
देवनागरी और गुरमुखी जैसी भारतीय लिपियों में यह सम्भव नहीं है।
दामोदर खडसे

डॉक्टर दामोदर खडसे (जन्म : नवम्बर, १९४८ ई. सरगुजा (छत्तीसगढ़)) मराठी साहित्यकार हैं जो मराठी पुस्तकों का हिन्दी अनुवाद करने के लिए प्रसिद्ध हैं। इन्होंने हिंदी के माध्यम से कंप्यूटर एवं बैंकिंग के प्रशिक्षण को सुगम बनाने के लिए हिंदी को एक व्यापकता प्रदान की है। हिंदी के व्यापक प्रचार-प्रसार हेतु अखिल भारतीय स्तर पर डॉक्टर दामोदर खडसे ने जहाँ बैंकिंग एवं तकनीकी शब्दावली का निर्माण किया, वहीं सृजनात्मक स्तर पर इन्होंने उपन्यास लेखन और साहित्य अकादमी के लिए मराठी से हिंदी में महत्वपूर्ण रचनाओं का अनुवाद भी किया। वे महाराष्ट्र राज्य हिंदी साहित्य अकादमी के कार्याध्यक्ष भी हैं।

इनके द्वारा लिखे गये लेख, कहानियाँ, कविताएँ, उपन्यास तथा अनूदित रचनाएँ विभिन्न राष्ट्रीय एवं अंतरराष्ट्रीय पत्र-पत्रिकाओं में प्रकाशित होती रही हैं। इन्होंने सरकारी क्षेत्र के बैंकों के राजभाषा अधिकारियों के लिए व्यापक प्रशिक्षण कार्यक्रमों का नियमित संचालन भी किया है।

दामोदर खडसे को अखिल भारतीय स्तर पर सृजनात्मक लेखन और अनुवाद के लिए भारत सरकार एवं विभिन्न राज्यों की साहित्य अकादमियों एवं स्वायत्त संस्थाओं द्वारा विविध सम्मान एवं पुरस्कार भी प्राप्त हुए हैं। 'केंद्रीय हिंदी संस्थान' ने इन्हें 'गंगाशरण सिंह पुरस्कार' से सम्मानित किया है।
किलियन मर्फ़ी

किलियन मर्फ़ी (), एक आयरिश थियेटर एवं फ़िल्म अभिनेता हैं। उन्होंने अपनी व्यवसयिक जीवन का आरम्भ एक रॉक सङ्गीतकार के रूप में की थी। १९९० मे एक गाने के रिकॉर्दड के सौदे को ठुकराने के बाद, उन्होंने, थियेटर और मुक्त लघुचित्रों मे अभिनय कर्ना शुरु किया। सन २००० के दशक मे, ट्वेण्टी-एट डेज़ लेटर (२००२), कोळ्ड माउण्टेन (२००३), इण्टरमिशन (२००३), रॆड आइ (२००३) और ब्रेकफ़स्ट ऑन प्लूटो (२००५) जैसी फ़िल्मों में अपने प्रगर्शन के सहारे ख्यती प्रप्त की। ब्रेकफ़स्ट ऑन प्लूटो (२००५) के लिए उन्होंने गोल्डेन ग्लोब पुरस्कर कि "श्रेष्ठ अभिनेत, म्यूज़िकल या हास्य किर्दार में" के श्रेणि में नामांकन प्रप्त किया था।

द डर्क नाइट ट्रिलॉजी (२००५-२०१२) कि अत्यन्त कामयाब फ़िल्मों मे उन्होंने डॉ॰ जॉनथन क्रेन का किरदार निभाया था। इसके अलावा, उन्होंने द विण्ड दैट शेक्स द बार्ली (२००६), सनशाइन (२००७), द ऎज ऑफ़ लव (२००८) और इन्सेप्शन (२०१०) जैसी कामयाब फ़िल्मों में भी मुख्य किरदार निभाए थे।

२०११ में मर्फ़ी को सर्वश्रेष्ठ अभिनेत के लिये आइरिश टाइम्स थियेटर अवॉर्ड और मिस्टरमैन में उत्कृष्ट एकल प्रदर्शन के लिये ड्रामा डेस्क अवॉर्ड से भी पुरस्कृत किया गया। तथा आयरलैण्ड कि राष्ट्रीय विश्वविद्यलय में वे, युनेस्को शिशु एवं परिवार शोध केन्द्र के पोषक भी बने। वे, यूसीऍफ़आसी और यूनेस्को के शिशु, युवा एवं जन जुड़ाव चेयर के निर्देशक, प्रो० पैट डोलान से भी करीबी तौर्पर जुड़े हैं। इसके अलावा वे इन टाइम (२०११), रिट्रीट (२०११) और रेड लाइट्स जैसी फ़िल्मो में भी अभिनय किय है।

सन २०१३ से वे बीबीसी की घारावाहिक पीकी ब्लाइण्डर्स का मुख्य पात्र, थॉम्स शॆल्बी का किरदार अदा कर रहे हैं। उन्होने, ट्रान्स्डेन्स (२०१४), इन द हार्ट ऑफ़ द सी (२०१५), ऍन्थ्रोपॉइड (२०१६) ऑर डंकर्क (२०१७) में भी अभिनय किया है।
वीरदीप सिंह

वीरदीप सिंह (जन्म 23 मार्च 1999) एक मलेशियाई क्रिकेटर हैं। वह 2017 के आईसीसी वर्ल्ड क्रिकेट लीग डिवीजन थ्री टूर्नामेंट 2017 में मलेशिया के लिए खेले। डिवीजन 3 टूर्नामेंट से पहले, वह 2016 के अंडर-19 एशिया कप के लिए राष्ट्रीय पक्ष के कप्तान थे। अप्रैल 2018 में, उन्हें मलेशिया में भी 2018 आईसीसी विश्व क्रिकेट लीग डिवीजन चार टूर्नामेंट के लिए मलेशिया के टीम में नामित किया गया था।

अगस्त 2018 में, उन्हें 2018 एशिया कप क्वालीफायर टूर्नामेंट के लिए मलेशिया के टीम में नामित किया गया था। वह टूर्नामेंट में मलेशिया के लिए अग्रणी रन स्कोरर था, जिसके पांच मैचों में 165 रन थे। अक्टूबर 2018 में, उन्हें 2018-19 आईसीसी वर्ल्ड ट्वेंटी 20 एशिया क्वालीफायर टूर्नामेंट के लिए पूर्वी उप-क्षेत्र समूह में मलेशिया के दस्ते में नामित किया गया था।

जून 2019 में, उन्हें मलेशिया के दस्ते में 2019 मलेशिया ट्राई-नेशन सीरीज़ टूर्नामेंट के लिए नामित किया गया था। उन्होंने 24 जून 2019 को थाईलैंड के खिलाफ, मलयेशिया के लिए अपना ट्वेंटी 20 अंतर्राष्ट्रीय (टी20ई) पदार्पण किया। उन्होंने मलेशिया के लिए अपनी लिस्ट ए की शुरुआत 16 सितंबर 2019 को मलेशिया क्रिकेट विश्व कप चैलेंज लीग ए टूर्नामेंट 2019 में डेनमार्क के खिलाफ की। उन्होंने टूर्नामेंट को मलेशिया के लिए अग्रणी रन स्कोरर के रूप में समाप्त किया, जिसमें पांच मैचों में 181 रन थे।
पवनदीप सिंह

पवनदीप सिंह (जन्म 17 जनवरी 1998) एक मलेशियाई क्रिकेटर हैं। उन्होंने 2014 आईसीसी विश्व क्रिकेट लीग डिवीजन तीन टूर्नामेंट में खेला। अप्रैल 2018 में, उन्हें मलेशिया में भी 2018 आईसीसी विश्व क्रिकेट लीग डिवीजन चार टूर्नामेंट के लिए मलेशिया के टीम में नामित किया गया था। वह टूर्नामेंट में मलेशिया के लिए अग्रणी विकेट लेने वाले खिलाड़ी थे, जिसमें पांच मैचों में नौ बर्खास्त थे।

अगस्त 2018 में, उन्हें 2018 एशिया कप क्वालीफायर टूर्नामेंट के लिए मलेशिया के टीम में नामित किया गया था। अक्टूबर 2018 में, उन्हें 2018-19 आईसीसी वर्ल्ड ट्वेंटी 20 एशिया क्वालीफायर टूर्नामेंट के लिए पूर्वी उप-क्षेत्र समूह में मलेशिया के दस्ते में नामित किया गया था। 9 अक्टूबर 2018 को, म्यांमार के खिलाफ बारिश से प्रभावित मैच में, उन्होंने एक रन के लिए पांच विकेट लिए, म्यांमार ने 10.1 ओवर में 9/8 रन बनाए।

जुलाई 2019 में, उन्हें नेपाल के खिलाफ श्रृंखला के लिए मलेशिया के ट्वेंटी 20 अंतर्राष्ट्रीय (टी20ई) टीम में नामित किया गया था। उन्होंने 13 जुलाई 2019 को नेपाल के खिलाफ मलेशिया के लिए टी20ई की शुरुआत की। सितंबर 2019 में, उन्हें मलेशिया के दस्ते में 2019 मलेशिया क्रिकेट विश्व कप चैलेंज लीग ए टूर्नामेंट के लिए नामित किया गया था। उन्होंने 16 सितंबर 2019 को क्रिकेट विश्व कप चैलेंज लीग ए टूर्नामेंट में डेनमार्क के खिलाफ मलेशिया के लिए अपनी लिस्ट ए की शुरुआत की।
कड़ेगाँव

कड़ेगाँव (Kadegaon) भारत के महाराष्ट्र राज्य के सांगली ज़िले में स्थित एक शहर है।
वाटेगाँव

वाटेगाँव (Wategaon) भारत के महाराष्ट्र राज्य के सांगली ज़िले में स्थित एक शहर है।
नीलांथा कोरे

नीलांथा कोरे (जन्म 20 जनवरी 1978) एक श्रीलंकाई क्रिकेटर है जो अब मालदीव की राष्ट्रीय क्रिकेट टीम के लिए खेलता है। उन्होंने 1998 और 2012 के बीच श्रीलंका में 100 प्रथम श्रेणी मैच और 72 लिस्ट ए मैच खेले। वह मालदीव के राष्ट्रीय स्तर-3 कोच भी हैं।

जून 2019 में, उन्हें 2019 मलेशिया ट्राई-नेशन सीरीज़ टूर्नामेंट के लिए मालदीव के दस्ते में नामित किया गया था। उन्होंने 25 जून 2019 को मलेशिया के खिलाफ मालदीव के लिए अपना ट्वेंटी 20 अंतर्राष्ट्रीय (टी20ई) पदार्पण किया। 101 रन बनाकर और खेले गए चार मैचों में छह विकेट लेने के बाद, उन्हें प्लेयर ऑफ द सीरीज नामित किया गया।
वकास खान

वकास खान (जन्म 10 मार्च 1999) एक हांगकांग के क्रिकेटर हैं। उन्होंने 24 नवंबर 2014 को श्रीलंका में नेपाल के खिलाफ हांगकांग के लिए ट्वेंटी 20 अंतर्राष्ट्रीय (टी20ई) की शुरुआत की। 15 साल और 259 दिनों की उम्र में, वह एक टी20ई मैच में खेलने वाले सबसे कम उम्र के व्यक्ति बन गए। उन्होंने 18 नवंबर 2015 को आईसीसी वर्ल्ड क्रिकेट लीग चैम्पियनशिप 2015-17 में संयुक्त अरब अमीरात के खिलाफ हांगकांग के लिए अपना एक दिवसीय अंतर्राष्ट्रीय (वनडे) पदार्पण किया। उन्होंने आयरलैंड के खिलाफ 30 अगस्त 2016 को आईसीसी इंटरकांटिनेंटल कप में प्रथम श्रेणी क्रिकेट में पदार्पण किया।

अगस्त 2018 में, उन्हें 2018 एशिया कप क्वालीफायर टूर्नामेंट के लिए हांगकांग के टीम में नामित किया गया था। हांगकांग ने क्वालीफायर टूर्नामेंट जीता, और 2018 एशिया कप के लिए उसे हांगकांग के दस्ते में नामित किया गया।

दिसंबर 2018 में, उन्हें 2018 एसीसी इमर्जिंग टीम्स एशिया कप के लिए हांगकांग की टीम में नामित किया गया था। सितंबर 2019 में, उन्हें संयुक्त अरब अमीरात में 2019 आईसीसी टी 20 विश्व कप क्वालिफायर टूर्नामेंट के लिए हांगकांग के टीम में नामित किया गया था।
लक्ष्मी गोपालस्वामी

लक्ष्मी गोपालस्वामी कर्नाटक की एक भारतीय फिल्म अभिनेत्री और शास्त्रीय नर्तकी हैं। उन्होंने कई कन्नड़, मलयालम और तमिल फिल्मों में अभिनय किया है। उन्होंने कुछ टीवी धारावाहिकों में भी काम किया। उन्होंने अपनी कन्नड़ फिल्म विदा में अभिनय के लिए सर्वश्रेष्ठ अभिनेत्री का कर्नाटक राज्य फिल्म पुरस्कार भी जीती हैं। ममूटी के साथ उनकी पहली मलयालम फिल्म अरयनांगलुडु विदु ने सर्वश्रेष्ठ सहायक अभिनेता के रूप में केरल राज्य फिल्म पुरस्कार जीता। वह एशियानेट के डांस शो वोडाफोन ठाकधिमी में जज थीं।
इंजील

इंजील इस्लामी शब्दावली के अनुसार ईसा के सुसमाचार को कहा जाता है। कुरान के अनुसार, इंजील अल्लाह द्वारा इंसानियत को दी गई चार पवित्र ग्रंथों में से एक है। जिनमें अन्य 3 हैं ज़बूर, तौरात और कुरान। मान्यता अनुसार ईसा को, जिन्हें नबी और इस्लाम का एक पैगंबर माना जाता है, अल्लाह ने इंजील का इल्हाम दिया था। कुरान, हदीस और अन्य तमाम पुराने इस्लामी दस्तावेजों में इस शब्द का प्रयोग एक किताब तथा अल्लाह द्वारा ईसा को प्रगट हुए तमाम इल्हाम का बोध कराने के लिए किया गया है।
उमा डोगरा

उमा डोगरा (जन्म 23 अप्रैल 1957) भारतीय शास्त्रीय नृत्य कथक की प्रसिद्ध हस्तियों में से एक है। वह सबसे वरिष्ठ पीटी दुर्गा लाल की शिष्या हैं। जो जयपुर घराने के कथक वादक हैा वह एक कथक एकल कलाकार, एक कोरियोग्राफर और एक शिक्षक भी है। वह ४० वर्षों से अधिक समय से भारत और विदेश में प्रदर्शन कर रही है।
हारून अरशद

हारून अरशद (जन्म 6 सितंबर 1999) एक हांगकांग के क्रिकेटर हैं। उन्होंने 20 अक्टूबर 2017 को आईसीसी इंटरकांटिनेंटल कप 2015-17 में हांगकांग के लिए प्रथम श्रेणी में पदार्पण किया।

अगस्त 2018 में, उन्हें 2018 एशिया कप क्वालीफायर टूर्नामेंट के लिए हांगकांग के टीम में नामित किया गया था, लेकिन वह नहीं खेले। हांगकांग ने क्वालीफायर टूर्नामेंट जीता, और फिर उसे 2018 एशिया कप के लिए हांगकांग के दस्ते में नामित किया गया था, और फिर से वह नहीं खेला।

अक्टूबर 2018 में, वह 2018 एसीसी अंडर-19 एशिया कप में हांगकांग के लिए प्रमुख रन-स्कोरर थे, जिसमें तीन मैचों में 52 रन थे। सितंबर 2019 में, उसे 2019–20 ओमान पेंटांगुलर सीरीज के लिए हांगकांग के ट्वेंटी 20 इंटरनेशनल (टी20ई) टीम में, और संयुक्त अरब अमीरात में 2019 आईसीसी टी 20 विश्व कप क्वालीफायर टूर्नामेंट में नामित किया गया था। उन्होंने 5 अक्टूबर 2019 को, ओमान के खिलाफ, हांगकांग के लिए अपना टी20ई पदार्पण किया। टी 20 क्वालीफायर टूर्नामेंट से आगे, अंतर्राष्ट्रीय क्रिकेट परिषद (आईसीसी) ने उन्हें हांगकांग के टीम में देखने के लिए खिलाड़ी के रूप में नामित किया।

नवंबर 2019 में, उन्हें बांग्लादेश में 2019 एसीसी इमर्जिंग टीमों एशिया कप के लिए हांगकांग के दस्ते में नामित किया गया था। उन्होंने 14 नवंबर 2019 को इमर्जिंग टीम्स कप में, बांग्लादेश के खिलाफ, हांगकांग के लिए अपनी लिस्ट ए की शुरुआत की। उसी महीने बाद में, उन्हें ओमान में क्रिकेट विश्व कप चैलेंज लीग बी टूर्नामेंट के लिए हांगकांग के टीम में नामित किया गया था।
सरला देवी

सरला देवी (19 अगस्त 1904 - 4 अक्टूबर 1986) एक भारतीय स्वतंत्रता कार्यकर्ता, नारीवादी, सामाजिक कार्यकर्ता, राजनीतिज्ञ और लेखिका थीं। वह 1921 में असहयोग आंदोलन में शामिल होने वाली पहली ओडिया महिला थीं। वह 1 अप्रैल 1936 को ओडिशा विधानसभा के लिए चुनी जाने वाली पहली महिला बनीं। वह ओडिशा विधानसभा की पहली महिला अध्यक्ष, कटक सहकारी बैंक की पहली महिला निदेशक, उत्कल विश्वविद्यालय की पहली महिला सीनेट सदस्य और भारतीय राष्ट्रीय कांग्रेस की पहली ओडिया महिला प्रतिनिधि भी थीं । राष्ट्रपति डॉ। एस। राधाकृष्णन के शिक्षा आयोग में वह ओडिशा की एकमात्र प्रतिनिधि थीं। 

सरला देवी का जन्म 19 अगस्त 1904 को बालिकोड़ा के पास नारिलो गाँव में हुआ था, जो उस समय बंगाल प्रेसीडेंसी के उड़ीसा डिवीजन (अब जगतसिंहपुर जिले, ओडिशा ) में एक बहुत ही धनी, कुलीन जमींदार परिवार में था। उनके पिता दीवान बासुदेव कानूनगो थे, और उनकी माँ पद्मावती देवी थीं। वह अपने पिता के बड़े भाई, बालमुकुंद कानूनगो, एक डिप्टी कलेक्टर द्वारा गोद लिया और उठाया गया था। सरला ने अपनी प्राथमिक शिक्षा बांकी में प्राप्त की, जहाँ उनके चाचा तैनात थे। उस समय महिलाओं की उच्च शिक्षा तक कोई पहुंच नहीं थी, इसलिए उनके चाचा ने होम ट्यूटर की सेवाएं लीं। सरला ने अपने ट्यूटर से बंगाली, संस्कृत, ओडिया और अंग्रेजी भाषा सीखी। वह 13 साल की उम्र तक अपने चाचा के साथ रहती थी। बांकी में रहते हुए, सरला देवी, बांकी की रानी, सुक्का देवी की कहानियों से प्रेरित होकर स्वतंत्रता आंदोलन में शामिल हुईं। उन्होने भारत की आजादी की लड़ाई के लिए गहने और अचल संपत्ति के विशाल पथ के अपने विशाल संग्रह का एक बड़ा हिस्सा दान कर दिया। उन्होंने 1917 में जाने-माने वकील भागीरथी महापात्रा से शादी की और बाद में 1918 में भारतीय राष्ट्रीय कांग्रेस में शामिल हो गईं। 1921 में महात्मा गांधी की पहली उड़ीसा यात्रा के बाद सरला स्वयं कांग्रेस में शामिल हो गईं। वह महात्मा गांधी, जवाहरलाल नेहरू, दुर्गाबाई देशमुख, आचार्य कृपलानी, कमलादेवी चट्टोपाध्याय और सरोजिनी नायडू के बहुत करीब थीं। 

वह कटक में 1943 से 1946 तक उत्कल साहित्य समाज के सचिव थे। 

सरला देवी ने 30 किताबें और 300 निबंध लिखे।
नाज़िल रहमान

नाज़िल रहमान (जन्म 21 जनवरी 1993) एक मलेशियाई क्रिकेटर है। उन्होंने 2014 आईसीसी विश्व क्रिकेट लीग डिवीजन फाइव टूर्नामेंट में खेला।

जून 2019 में, उन्हें मलेशिया के दस्ते में 2019 मलेशिया ट्राई-नेशन सीरीज़ टूर्नामेंट के लिए नामित किया गया था। उन्होंने 24 जून 2019 को थाईलैंड के खिलाफ, मलयेशिया के लिए अपना ट्वेंटी 20 अंतर्राष्ट्रीय (टी20ई) पदार्पण किया। सितंबर 2019 में, उन्हें मलेशिया के दस्ते में 2019 मलेशिया क्रिकेट विश्व कप चैलेंज लीग ए टूर्नामेंट के लिए नामित किया गया था। उन्होंने 20 सितंबर 2019 को क्रिकेट विश्व कप चैलेंज लीग ए टूर्नामेंट में कतर के खिलाफ मलेशिया के लिए अपनी लिस्ट ए की शुरुआत की।
सुरिन्दर कौर

सुरिन्दर कौर (; 25 नवंबर 1929 - 14 जून 2006) भारतीय गायिका और गीतकार थीं। हालांकि उन्होंने अधिकतर पंजाबी लोक गीत गाये जहाँ उन्हें इस शैली को आगे बढ़ाने और लोकप्रिय बनाने का श्रेय दिया जाता है। कौर ने 1948 और 1952 के बीच कई हिंदी फिल्मों के लिए पार्श्व गायिका के रूप में गीत भी गाये है। उन्हें पंजाबी संगीत में उनके योगदान के लिए पंजाब की कोकिला नाम दिया गया, 1984 में संगीत नाटक अकादमी पुरस्कार और 2006 में पद्मश्री पुरुस्कार से सम्मानित किया गया।

लगभग छह दशकों के करियर में उनके प्रदर्शनों में बुल्ले शाह की पंजाबी सूफी काफियां शामिल थीं। साथ ही नंद लाल नूरपुरी, अमृता प्रीतम, मोहन सिंह और शिव कुमार बटालवी जैसे समकालीन कवियों की कविताएँ से उन्होंने "मावन 'ते धीन", "जुती" जैसे यादगार गीतों को दिया। समय के साथ, उनके विवाह गीत विशेष रूप से "लट्ठे दी चढ़ार", "सुहे वे चीज लहरिया" और "काला डोरिया" पंजाबी संस्कृति का एक अमिट हिस्सा बन गए हैं।

कौर की शादी दिल्ली विश्वविद्यालय में प्रोफेसर जोगिंदर सिंह सोढ़ी से हुई थी। दंपति की तीन बेटियां थीं, जिनमें से सबसे बड़ी एक पंजाबी लोक गायिका है। कौर का 2006 में लंबी बीमारी के बाद न्यू जर्सी में निधन हो गया।
पार्वती बाउल

पार्वती बाउल (जन्म १९७६) बंगाल से एक बाउल लोक गायिका, संगीतज्ञ एवं मौखिक कथावाचक हैं। ये भारत की अग्रणी बाउल संगीतज्ञ भी हैं। बाउल गुरु, सनातन दास बाउल, शशांको घोष बाउल की देखरेख में, ये भारत एवं अन्तर्राष्ट्रीय स्तर पर भी बाउल कार्यक्रम १९९५ से करती आ रही हैं। इनका विवाह रवि गोपालन नायर, जो एक जाने माने पाव कथकली दस्ताने वाली कठपुतलीकार हैं, से हुआ। अब पार्वती १९९७ से तिरुवनंतपुरम, केरल में रहती हैं। यहां वे एकतारा बाउल संगीत कलारी नामक बाउल संगीत विद्यालय भी चलाती हैं। संगीत के अलावा पार्वती पेंटिंग, "प्रिंट मेकिंग" , नाटक, नृत्य और चित्रों की सहायता से किस्सागोई की विधा में भी महारत रखती हैं।

पार्वती बाउल लोक गायिका और संगीतकार हैं। वहबंगाल और भारत के प्रमुख बाउल संगीतकारों में से एक हैं। वह 1995 से भारत और अन्य देशों में प्रदर्शन कर रही हैं। उन्होंने रवि गोपालन नायर से शादी की जो कि प्रसिद्ध " पाव कथकली " घराने वाले कठपुतली कलाकार हैं। वह 1997 से केरल के तिरुवनंतपुरम में रहती हैं, जहाँ वे "एकतरफा दुल्हन सुनीता कलारी" नामक स्कूल भी चलाती हैं।
क्यूबा-भारत संबंध

क्यूबा-भारत संबंध क्यूबा गणराज्य और भारत गणराज्य के बीच द्विपक्षीय संबंधों को संदर्भित करते हैं। दोनों देशों के बीच मित्रता दशकों पुरानी है, जो जवाहरलाल नेहरू और फिदेल कास्त्रो के ज़माने से चली आ रही है। 

जनवरी 1960 में भारत ने हवाना में अपना दूतावास खोला। क्यूबा नई दिल्ली में एक दूतावास रखता है। क्यूबा ने सार्वजनिक रूप से संयुक्त राष्ट्र सुरक्षा परिषद में एक स्थायी सीट के लिए कई मौकों पर भारत की उम्मीदवारी के लिए समर्थन व्यक्त किया है। दोनों राष्ट्र गुटनिरपेक्ष आंदोलन के सदस्य भी हैं।
ब्रुनेई-भारत संबंध

ब्रुनेई-भारत संबंध, ब्रुनेई और भारत के बीच द्विपक्षीय विदेशी संबंधों को संदर्भित करते हैं। नई दिल्ली में ब्रुनेई का एक उच्च आयोग है, और भारत में बंदर सेरी बेगवान में एक उच्च आयोग है। 

द्विपक्षीय निवेश संवर्धन और संरक्षण समझौते (BIPA), सूचना और संचार प्रौद्योगिकी (ICT), संस्कृति, व्यापार और अंतरिक्ष जैसे मुद्दों पर दोनों देशों द्वारा मई 2008 को पांच ज्ञापनों पर हस्ताक्षर किए गए।
स्कॉट मैककेनी

स्कॉट मैककेनी (जन्म 6 अगस्त 1991) एक अंग्रेजी में पैदा हुए क्रिकेटर हैं। उन्होंने 6 दिसंबर 2017 को 201517 आईसीसी वर्ल्ड क्रिकेट लीग चैम्पियनशिप में पापुआ न्यू गिनी के खिलाफ हांगकांग के लिए अपना एक दिवसीय अंतर्राष्ट्रीय (वनडे) पदार्पण किया।

अगस्त 2018 में, उन्हें 2018 एशिया कप क्वालीफायर टूर्नामेंट के लिए हांगकांग के टीम में नामित किया गया था। हांगकांग ने क्वालीफायर टूर्नामेंट जीता, और 2018 एशिया कप के लिए उसे हांगकांग के दस्ते में नामित किया गया।

अप्रैल 2019 में, उन्हें नामीबिया में 2019 आईसीसी विश्व क्रिकेट लीग डिवीजन टू टूर्नामेंट के लिए हांगकांग के टीम में नामित किया गया था। सितंबर 2019 में, उन्हें 2019–20 ओमान पेंटांगुलर सीरीज के लिए हांगकांग के ट्वेंटी 20 अंतर्राष्ट्रीय (टी20ई) टीम में, और संयुक्त अरब अमीरात में 2019 आईसीसी टी 20 विश्व कप क्वालीफायर टूर्नामेंट में नामित किया गया था। उन्होंने 5 अक्टूबर 2019 को, ओमान के खिलाफ, हांगकांग के लिए अपना टी20ई पदार्पण किया।
राहेल प्रीस्ट

राहेल होली प्रीस्ट (जन्म 13 जुलाई 1985 को न्यू प्लायमाउथ, तारानकी में) न्यूजीलैंड के एक क्रिकेटर हैं जो स्टेट लीग में वेलिंगटन ब्लेज़ के लिए खेलते हैं। वह न्यू प्लायमाउथ में पैदा हुई थी। वह 2009 के विश्व कप अभियान में न्यूजीलैंड के असफल विकेटकीपर थे।

राहेल प्रीस्ट एक विकेटकीपर (157) के रूप में एक वनडे पारी में एक बल्लेबाज द्वारा सर्वोच्च व्यक्तिगत स्कोर का रिकॉर्ड रखती है और एक पारी में 150 स्कोर करने के लिए वनडे इतिहास में एकमात्र विकेटकीपर बैट्समैन है।

मई 2018 में, उन्हें वेल्स महिला राष्ट्रीय क्रिकेट टीम, उनके पहले विदेशी हस्ताक्षर पर हस्ताक्षर किए गए थे। नवंबर 2018 में, उसे 2018-19 महिला बिग बैश लीग सीज़न के लिए सिडनी थंडर के दस्ते में नामित किया गया था। जनवरी 2020 में, ऑस्ट्रेलिया में 2020 आईसीसी महिला टी 20 विश्व कप के लिए उन्हें न्यूजीलैंड के टीम में नामित किया गया था।
हिलदामित लेपचा

श्रीमती हिलदामित लेपचा का जन्म 1956 में पश्चिम बंगाल के दार्जिलिंग जिले के कालिम्पोंग में हुआ था। यह लोक संगीत की प्रतिपादक है । इन्हें पद्मश्री पुरस्कार 2013 में प्राप्त हुआ था।

हिलदामित लेपचा ने पारंपरिक लेपचा संगीत वाद्ययंत्र के साथ-साथ लेपचा गाने के कलाकार के रूप में उत्कृष्ट प्रदर्शन किया है। हिलदामित लेपचा का जन्म 1956 में कालिम्पोंग , दार्जिलिंग जिले पश्चिम बंगाल में हुआ था। उन्होनें देश के भीतर व्यापक रूप से यात्रा की है, और विभिन्न संस्थानों द्वारा आयोजित कई त्योहारों में प्रदर्शन किया है। इनमें अपना उत्सव (1988), लोक उत्सव (1978), अंडमान और निकोबार द्वीप समूह (1993) में द्वीप उत्सव और 1998 में विश्व संगीत दिवस समारोह शामिल हैं। लेपचा संस्कृति को संरक्षित करने और बढ़ावा देने में उनके समर्पित कार्य के लिए, उन्हें क्षेत्र के कई संस्थानों द्वारा सम्मानित किया गया है। सिक्किम के लेपचा संगीत में उनके योगदान के लिए श्रीमति हिलदामित लेपचा को संगीत नाटक अकादमी पुरस्कार मिला ।
एक्सट्रैक्शन

एक्सट्रैक्शन एक अमेरिकी एक्शन थ्रिलर फिल्म है, जिसे सैम हैग्रा द्वारा निर्देशित और जो रुसो द्वारा लिखा गया है। इसमें क्रिस हेम्सवर्थ, डेविड हार्बर और रणदीप हुड्डा शामिल हैं । 

इस फिल्म को नेटफ्लिक्स द्वारा 24 अप्रैल, 2020 को रिलीज़ किया गया है।
एनाबेल सदरलैंड

एनाबेल सदरलैंड (जन्म 12 अक्टूबर 2001) एक ऑस्ट्रेलियाई क्रिकेटर है जो विक्टोरिया और महिला बिग बैश लीग में मेलबर्न स्टार्स के लिए खेलती है। उन्होंने 15 साल की उम्र में मेलबर्न रेनेगेड्स के लिए पदार्पण किया, और अपनी शुरुआत के समय वह बिग बैश में सबसे कम उम्र की खिलाड़ी थीं। वह 15 और अंडर 19 क्रिकेट टीमों के लिए ऑस्ट्रेलियाई के लिए भी खेल चुकी है। अप्रैल 2019 में, क्रिकेट ऑस्ट्रेलिया ने उन्हें 2019-20 सीज़न से पहले राष्ट्रीय प्रदर्शन टीम के साथ अनुबंध से सम्मानित किया।

सदरलैंड क्रिकेट ऑस्ट्रेलिया के पूर्व प्रमुख जेम्स की बेटी और विक्टोरियन ऑलराउंडर, विल की बहन है। उसने ऑस्ट्रेलियाई नियम फुटबॉल भी खेला।

जनवरी 2020 में, सदरलैंड को 2020 ऑस्ट्रेलिया महिला त्रि-राष्ट्र श्रृंखला और 2020 आईसीसी महिला टी 20 विश्व कप के लिए ऑस्ट्रेलिया के दस्तों में नामित किया गया था। उसने 1 फरवरी 2020 को त्रिकोणीय श्रृंखला में इंग्लैंड के खिलाफ ऑस्ट्रेलिया के लिए महिला ट्वेंटी 20 अंतर्राष्ट्रीय (मटी20ई) की शुरुआत की।
ग्राफिक्स प्रोसेसिंग यूनिट

ग्राफिक्स प्रोसेसिंग यूनिट (Graphics processing unit) या जीपीयू (GPU) या ग्राफिक प्रोसेसर एक विशेष प्रकार का इलेक्ट्रॉनिक सर्किट है जिसे डिस्प्ले डिवाइस में आउटपुट के लिए फ्रेम बफ़र में छवियों के निर्माण में तेजी लाने के लिए मेमोरी में तेजी से हेरफेर करने और बदलने के लिए डिज़ाइन किया गया है। संक्षेप में कहें तो यह आई सी के रूप में उपलब्ध ऐसी विशिष्ट परिपथ है जो त्वरित गति से किसी डिस्प्ले माध्यम पर छबि बनाने के लिए डिजाइन किए गये होते हैं। जीपीयू का उपयोग इम्बेडेड सिस्टम में, मोबाइल फोनों में, पीसी में, वर्कस्टेशनों में, और गेम कॉनसोलों में होता है। आधुनिक जीपीयू कम्प्यूटर ग्राफिक्स से सम्बन्धित कार्य करने तथा छबि संसाधन में बहुत दक्ष हैं। इसके अलावा, पैरेलेल प्रोसेसिंग करने के लिए भी इनका उपयोग सामान्य CPU की अपेक्षा बहुत उपयुक्त है क्योंकि इनकी संरचना अत्यन्त पैरेलेल है। उदाहरण के लिए, इन्टेल के एक सामान्य प्रोसेसर में ४ से ८ तक कोर होंगे, जबकि NVIDIA के GPU में हजारों CUDA कोर हो सकते हैं। किसी पीसी पर जीपीयू उसके विडियो कार्ड पर हो सकता है, या उसके मदरबोर्ड पर ही सम्मिलित किया हुआ हो सकता है। कुछ-कुछ CPU के अन्दर ही जीपीयू निर्मित कर दिए गये हैं।

GeForce 256 विश्व की प्रथम ग्राफिक प्रोसेसर है जिसे १९९९ में उतारा गया था।
center|500px|thumb|जीपीयू का सामान्य ब्लॉक आरेख
सबसे अमीर भारतीयों की सूची

<ns>0</ns>
 <id>1143819</id>
 <revision>
 <id>4801011</id>
 <parentid>4520288</parentid>
 <timestamp>2020-06-15T18:21:16Z</timestamp>
 <contributor>
 <username>InternetArchiveBot</username>
 <id>500600</id>
 </contributor>
 <comment>Rescuing 1 sources and tagging 0 as dead.) #IABot (v2.0.1</comment>
 <model>wikitext</model>
 <format>text/x-wiki</format>
यह 2019 में "फोर्ब्स" पत्रिका द्वारा संकलित और प्रकाशित धन और संपत्ति के वार्षिक मूल्यांकन के आधार पर सबसे अमीर भारतीयों की सूची है। उसी वर्ष भारत में 106 अरबपति थे जिनकी बदौलत संयुक्त राज्य अमेरिका, चीन और जर्मनी के बाद देश को दुनिया में चौथे स्थान पर आता है। कुछ भारतवंशी व्यक्ति जिनके पास एक विदेशी नागरिकता है, जैसे हिंदुजा परिवार या पालोनजी मिस्त्री सूची में शामिल नहीं किए गए हैं।
लॉरेन विनफील्ड

लॉरेन विनफील्ड (जन्म 16 अगस्त 1990) एक अंग्रेजी क्रिकेट खिलाड़ी हैं। 8 मई 2014 को वह टैमी ब्यूमोंट और कैथरीन क्रॉस के साथ शाइन प्रोग्राम में शामिल हुईं और इसकी राजदूत बनीं। 2014 की गर्मियों में वह दक्षिण अफ्रीका के खिलाफ विभिन्न खेलों में 5 बार दिखाई दिया।

वह महिला खिलाड़ियों के लिए 18 ईसीबी केंद्रीय अनुबंधों की पहली किश्त में से एक हैं, जिसकी घोषणा अप्रैल 2014 में की गई थी।

विनफील्ड इंग्लैंड में आयोजित 2017 महिला क्रिकेट विश्व कप में विजेता महिला टीम की सदस्य थीं।

अक्टूबर 2018 में, वेस्टइंडीज में 2018 आईसीसी महिला विश्व ट्वेंटी 20 टूर्नामेंट के लिए उन्हें इंग्लैंड के टीम में रखा गया था। फरवरी 2019 में, उसे इंग्लैंड और वेल्स क्रिकेट बोर्ड (ईसीबी) द्वारा 2019 के लिए पूर्ण केंद्रीय अनुबंध से सम्मानित किया गया। जून 2019 में, ईसीबी ने महिला एशेज का मुकाबला करने के लिए ऑस्ट्रेलिया के खिलाफ अपने शुरुआती मैच के लिए इंग्लैंड के टीम में उसका नाम रखा। जनवरी 2020 में, ऑस्ट्रेलिया में 2020 आईसीसी महिला टी 20 विश्व कप के लिए उन्हें इंग्लैंड के टीम में रखा गया था।
कविशा दिलहरी

कविशा दिलहरी (जन्म 24 जनवरी 2001) एक श्रीलंकाई क्रिकेटर है। उन्होंने 20 मार्च 2018 को पाकिस्तान महिलाओं के खिलाफ श्रीलंका महिलाओं के लिए महिला वनडे इंटरनेशनल क्रिकेट (मवनडे) की शुरुआत की। उसने पंद्रह साल की उम्र से घरेलू क्रिकेट खेला है।

सितंबर 2018 में, उन्हें भारत के खिलाफ श्रृंखला के लिए श्रीलंका की महिला ट्वेंटी 20 अंतर्राष्ट्रीय (मटी20ई) टीम में नामित किया गया था। उन्होंने 19 सितंबर 2018 को इंडिया विमेन के खिलाफ श्रीलंका के लिए डब्ल्यूटी 20 आई की शुरुआत की।

अक्टूबर 2018 में, वेस्ट इंडीज में 2018 आईसीसी महिला विश्व ट्वेंटी 20 टूर्नामेंट के लिए उन्हें श्रीलंका के टीम में रखा गया था। नवंबर 2019 में, उन्हें 2019 दक्षिण एशियाई खेलों में महिला क्रिकेट टूर्नामेंट के लिए श्रीलंका टीम के उप-कप्तान के रूप में नामित किया गया था। फाइनल में दो रन से बांग्लादेश से हारने के बाद श्रीलंकाई टीम ने रजत पदक जीता। जनवरी 2020 में, उन्हें ऑस्ट्रेलिया में 2020 के आईसीसी महिला टी 20 विश्व कप के लिए श्रीलंका की टीम में नामित किया गया था।
दारोजी इरम्मा

दारोजी इरम्मा, जिन्हें बुर्राकथा ईरामम्मा के नाम से जानाी जाताी है, इनका कार्यकाल अवधि (1930–12 अगस्त 2014) तक था, लोक गायक और बुर्राकथा में एक लोक कलाकार थी ।
उन्हें 1999 में राज्योत्सव प्रशस्ति सहित कई पुरस्कारों से सम्मानित किया गया।
बेनिन-भारत संबंध

बेनिन-भारत संबंध , भारतीय गणराज्य और बेनिन गणराज्य के बीच द्विपक्षीय संबंधों को संदर्भित करते हैं। 

दोनों राष्ट्र गुटनिरपेक्ष आंदोलन का हिस्सा हैं। बेनिन एक सुधारित सुरक्षा परिषद में एक स्थायी सीट के लिए भारत की उम्मीदवारी का समर्थन करता है। भारत सरकार के विदेश मंत्रालय के अनुसार कि बेनिन के साथ भारत के संबंधों को "लोकतंत्र" और "धर्मनिरपेक्षता" के विशेष मूल्यों पर आधारित है। 

भारतीय विदेश राज्य मंत्री ने 2009 में बेनिन का दौरा किया, जहां उन्होंने कहा कि, "हम भारत में बहु-लोकतंत्र के साथ सहिष्णु, प्रगतिशील बहु-जातीय और बहु-धार्मिक समाज के एक चमकदार उदाहरण के रूप में बेनिन गणराज्य की बहुत प्रशंसा करते हैं। भारत, दुनिया का सबसे बड़ा लोकतंत्र होने के नाते, बेनिन की विभिन्न उपलब्धियों पर खुशी व्यक्त करता है और उसकी आगे की सफलता में योगदान करने का इच्छुक है।"
अभया हिरण्मयी

अभया हिरण्मयी (जन्म 24 मई 1989) भारतीय पार्श्व गायिक हैं। उन्होंने मलयालम और तेलुगु भाषाओं में फ़िल्म संगीत के लिए गाने रिकॉर्ड किए हैं और बैकिंग वोकल्स दिए हैं।
आर्मीनिया-भारत संबंध

आर्मीनिया-भारत संबंधों का तात्पर्य आर्मीनिया और भारत के बीच अंतर्राष्ट्रीय संबंधों से है। दोनों देशों के बीच हज़ारों सालों से संबंध रहे हैं। शतरंज का खेल, जिसका अविष्कार भारत में हुआ था, आर्मीनिया के स्कूलों में अनिवार्य रूप से बच्चों को सिखाया जाता है। 

आर्मीनिया के साथ भारत के संबंध इसलिए और महत्वपूर्ण हो जाते हैं क्योंकि पाकिस्तान और तुर्की के बीच सम्बंध काफ़ी प्रगाढ़ रहे हैं। जहाँ पाकिस्तान विश्व का इकलौता ऐसा देश है जो आर्मीनिया को एक राष्ट्र के रूप में मान्यता नहीं देता, तुर्की आर्मीनियाई जनसंहार को सौ साल बाद भी मानने से इंकार करता है। इसके अलावा तुर्की अज़रबाइजान का समर्थन करता है, जिसके साथ आर्मीनिया का नागोर्नो-काराबाख़ को लेकर काफ़ी समय से न केवल विवाद चला है, बल्कि दोनों देशों के बीच इसको लेकर युद्ध भी हो चुका है। 

2019 में, न्यूयॉर्क में 2019 UNGA शिखर सम्मेलन के अवसर पर आर्मीनियाई प्रधान मंत्री निकोल पशिन्यान के साथ नरेंद्र मोदी की मुलाकात के बाद संबंधों में और सुधार शुरू हुआ। तुर्की के साथ पाकिस्तान के बढ़ते संबंधों के जवाब में यह कदम उठाया गया था।
अयोतियापट्टिनम

अयोतियापट्टिनम (Ayothiapattinam) भारत के तमिल नाडु राज्य के सेलम ज़िले में स्थित एक नगर है। राष्ट्रीय राजमार्ग १७९ए यहाँ से गुज़रता है।
पथांतरणकारी विदेश नीति

एक पथांतरणकारी विदेश नीति (अंग्रेज़ी- diversionary foreign policy, डायवर्जनरी फ़ौरेन पौलिसी), या पथांतरणकारी युद्ध, एक अंतरराष्ट्रीय संबंधों का एक पारिभाषिक-शब्द है। इसका तात्पर्य किसी ऐसी स्थिति से होता है जब कोई नेता अपने देश के घरेलू संघर्ष से जनता का ध्यान हटाने के लिए युद्ध भड़काता है। यह अवधारणा पथांतरणकारी युद्ध सिद्धांत (Diversionary War Theory) से उपजी है, जिसमें कहा गया है कि जिन नेताओं को घरेलू उथल-पुथल का खतरा होता है, वे कभी-कभी एक अंतरराष्ट्रीय संघर्ष की शुरुआत करते हैं ताकि देश का ध्यान आंतरिक मुसीबतों से दूर रहे। नतीजतन, यह बाहरी खतरा घरेलू संघर्ष से ध्यान हटा देगा और नेता अधिक समय तक सत्ता में रह सकेगा। अनिवार्य रूप से, बल का एक पथांतरणकारी उपयोग रैली अराउंड द रेड फ़्लैग इफ़ेक्ट के हेरफेर के रूप में समझा जा सकता है, जिससे आम जनता से राष्ट्रीय उत्साह बढ़ता है।

अंतर्राष्ट्रीय संबंधों के कई विद्वानों ने पथांतरणकारी युद्ध के व्यावहारिक अनुप्रयोग पर काफ़ी अनुसंधान किया है। इसका एक बड़ा हिस्सा यह पता लगाने की कोशिश करता है कि अमेरिका की पथांतरणकारी विदेश नीति में उसके राष्ट्रपतियों की भूमिका किस हद तक है। काफ़ी प्रयास और अनुसंधान के बावजूद, विद्वानों ने अभी तक सिद्धांत की सटीकता की आम सहमति नहीं बनाई है, और इसके समर्थन में मिलने वाला अनुभवजन्य साक्ष्य (empirical evidence) मिला-जुला परिणाम ही दे पाया है।

मध्ययुग से इसका एक उदाहरण इंग्लैण्ड और फ़्रान्स के बीच चला सौ साल का युद्ध है। सर जॉन कीगन ने कहा है कि फ्रांस पर आक्रमण करने के इंग्लैण्ड के राजा हेनरी के निर्णय के लिए प्राथमिक प्रेरणा अपनी घरेलू लोकप्रियता बढ़ाना था। 

वर्तमान काल में एक उदाहरण व्लादिमीर पुतिन का दिया जा सकता है। क्रीमिया पर हमला करने के बाद रूस में उनकी लोकप्रियता काफ़ी बढ़ गई।